Ο **Αθλητικός Γυμναστικός Σύλλογος Βύζας Μεγάρων** είναι ελληνικό αθλητικό και ποδοσφαιρικό σωματείο με έδρα τα Μέγαρα. Επίσημο έτος ίδρυσης του συλλόγου είναι το 1928 και χρώματά του αποτελούν το κίτρινο και το μαύρο, ενώ το έμβλημά του είναι η κεφαλή του Βύζαντα, οικιστή της αρχαίας πόλης του Βυζαντίου η οποία ιδρύθηκε από Μεγαρείς. 

Έχει αγωνιστεί σε όλες τις εθνικές κατηγορίες και από την αγωνιστική περίοδο 2016-17 αγωνίζεται στις διοργανώσεις της Ε.Π.Σ. Δυτικής Αττικής. Παραδοσιακή έδρα του συλλόγου αποτελεί το Δημοτικό Γήπεδο Μεγάρων, ωστόσο όμως χρησιμοποιεί εναλλακτικά και το Δημοτικό Στάδιο Μεγάρων «Μεγαρέων Ολυμπιονικών».

Ιστορία
-------

### Η ίδρυση και τα πρώτα βήματα

Παλαιότερο λογότυπο του Βύζαντα Μεγάρων.
Το 1928 μαθητές του Γυμνασίου Μεγάρων ίδρυσαν μια ανεξάρτητη ποδοσφαιρική ομάδα με την ονομασία «**Α.Γ.Σ. ΒΥΖΑΣ ΜΕΓΑΡΩΝ**», τιμώντας το Βύζαντα το Μεγαρέα, ιδρυτή του Βυζαντίου και αποικιστή του. Τον Ιούλιο του 1930 ο Βύζας Μεγάρων αναγνωρίστηκε επίσημα από το Πρωτοδικείο, με πρώτο πρόεδρο το Παναγιώτη Μπέη. Έμβλημα του συλλόγου είναι η κεφαλή του Βύζαντα και χρώματα της ομάδας το κίτρινο και το μαύρο, που αποτελούν τα χρώματα του Βυζαντίου.

Ο Βύζας από την ημέρα της ίδρυσης του ως ανεξάρτητο σωματείο αγωνίστηκε με τις υπόλοιπες τοπικές ομάδες σε τοπικά ανεξάρτητα πρωταθλήματα αλλά και με ομάδες εκτός Μεγάρων. Πρώτο παιχνίδι με ομάδα που η έδρα της βρισκόταν εκτός Μεγάρων πραγματοποιήθηκε στις 2 Νοεμβρίου 1930 με αντίπαλο τον Θρασύβουλο με αποτέλεσμα 1-3. Μετά τον πόλεμο ο Βύζας Μεγάρων επανιδρύεται και αρχίζει πάλι την έντονη αθλητική δραστηριότητα. Η έλλειψη γηπέδου ωστόσο, δεν επέτρεπε στο Βύζαντα να συμμετέχει σε επίσημο πρωτάθλημα και έδινε μόνο ανεπίσημους αγώνες μέχρι και το 1957, όποτε και ο σύλλογος ενοικίασε μία έκταση, την περιέφραξε και τη διαμόρφωσε σε γήπεδο, δίνοντας του την ευκαιρία να αγωνιστεί επίσημα. 

Το 1957 αναγνωρίστηκε επίσημα από την Ε.Π.Ο. με αύξοντα Αριθμό Μητρώου 639 και εντάχθηκε στη δύναμη της Ε.Π.Σ. Πειραιά. Την περίοδο 1957-58 συμμετείχε για πρώτη φορά σε επίσημο πρωτάθλημα της Ένωσης Πειραιά, ξεκινώντας την επίσημη αγωνιστική του πορεία από το πρωτάθλημα της Δ΄ Κατηγορίας την περίοδο 1957-58. Στις 6 Οκτωβρίου 1957 πραγματοποιήθηκε ο πρώτος επίσημος αγώνας της ομάδας για το πρωτάθλημα της Ε.Π.Σ. Πειραιά με αντίπαλο τον Περαμαϊκό τον οποίο και νίκησε με σκορ 3-1. Ο Βύζας τερμάτισε πρώτος στον A' Όμιλο της Δ' Κατηγορίας Πειραιώς και αναδείχθηκε υπερπρωταθλητής της κατηγορίας, μετά από μπαράζ με την πρωταθλήτρια ομάδα του B' Ομίλου, Σπίθα Νίκαιας (Βύζας - Σπίθα 1-0 / Σπίθα - Βύζας 3-5). Ανέβαινε συνεχώς κατηγορίες και την περίοδο 1959-60 κερδίζει την άνοδο στην Α΄ Κατηγορία της Ε.Π.Σ. Πειραιά.

### Η επίσημη αγωνιστική πορεία μέχρι σήμερα

Την περίοδο 1960-61 τερμάτισε στη 2η θέση της βαθμολογίας της κορυφαίας κατηγορίας του πρωταθλήματος Πειραιά και κέρδισε τη συμμετοχή του στο άτυπο πρωτάθλημα της Β΄ Εθνικής του 1961, όπου έχασε την άνοδο. Την επόμενη περίοδο (1961-62) αναδείχθηκε πρωταθλητής Πειραιά για πρώτη φορά στην ιστορία του και προκρίθηκε εκ νέου στο άτυπο πρωτάθλημα της Β΄ Εθνικής του 1962, όπου τερμάτισε στην 1η θέση του Β΄ Ομίλου Νότου και κέρδισε την άνοδο στο επίσημο πρωτάθλημα της Β' Εθνικής Κατηγορίας. Στην νεοσύστατο επίσημο πρωτάθλημα της Β΄ Εθνικής αγωνίστηκε συνεχώς από την περίοδο 1962-63 και την περίοδο 1964-65 αναδείχθηκε πρωταθλητής Β΄ Ομίλου και συμμετείχε στα μπαράζ ανόδου με τους πρωταθλητές των υπόλοιπων 3 ομίλων, Α.Ο. Αιγάλεω, Πανσερραϊκό και Εδεσσαϊκό, όπου τερμάτισε τελευταίος χάνοντας την άνοδο. Την περίοδο 1965-66, αναδείχθηκε εκ νέου πρωταθλητής του Β΄ Ομίλου της Β΄ Εθνικής και συμμετείχε ξανά στα μπαράζ ανόδου με τους πρωταθλητές των υπόλοιπων 2 ομίλων, Γ.Α.Σ. Βέροια και Ο.Φ.Η. όπου τερματίζοντας στην 1η θέση, κέρδισε την ιστορική και πολυπόθητη άνοδο στην Α΄ Εθνική Κατηγορία. Στην Α΄ Εθνική αγωνίστηκε για 4 χρονιές, από την περίοδο 1966-67 μέχρι και την περίοδο 1969-70, όποτε και υποβιβάστηκε. Το 1964 έκανε την έκπληξη και έφτασε μέχρι τα προημιτελικά του Κυπέλλου Ελλάδας, όπου αποκλείστηκε από τον Παναθηναϊκό.

Ακολούθως αγωνίστηκε στην Β΄ Εθνική για 5 χρονιές μέχρι και την περίοδο 1974-75, όποτε και υποβιβάζεται στο τοπικό πρωτάθλημα του Πειραιά. Το 1978 κατέκτησε το πρωτάθλημα του Πειραιά και κέρδισε την άνοδο στο Εθνικό Ερασιτεχνικό Πρωτάθλημα και αμέσως, το 1979 κατέκτησε το πρωτάθλημα του 1ου ομίλου του Εθνικού Ερασιτεχνικού Πρωταθλήματος και κέρδισε την επάνοδο στην Β΄ Εθνική κατηγορία. Στην Β΄ Εθνική αγωνίστηκε για 4 χρονιές μέχρι και την περίοδο 1982-83, όποτε και υποβιβάστηκε. Την περίοδο 1985-86 κέρδισε την παραμονή στην Γ΄ Εθνική κερδίζοντας τον Ποσειδώνα Νέας Μηχανιώνας με 2-0 στο μπαράζ στα Τρίκαλα στις 3 Σεπτεμβρίου 1986, ωστόσο την περίοδο 1986-87 υποβιβάστηκε. Ακολούθως αγωνίστηκε μεταξύ τοπικού πρωταθλήματος και Δ΄ Εθνικής. Το 1991 ήταν φιναλίστ του Κυπέλλου Ε.Π.Σ. Πειραιά και το 2001 αναδείχθηκε κυπελλούχος Πειραιά για πρώτη φορά, επικρατώντας του Ατρομήτου Πειραιώς με 1-0 στον τελικό στο Δημοτικό Γήπεδο Νεάπολης Νίκαιας. Το 2002 αναδείχθηκε τριταθλητής του Β΄ Ομίλου της Δ΄ Εθνικής και συμμετείχε στο μπαράζ ανόδου με τους Αχαρναϊκό, Καστοριά και Ένωση Θράκης Αλεξανδρούπολης όπου κατέκτησε τη 2η θέση και κέρδισε την επάνοδο στην Γ΄ Εθνική και τα επαγγελματικά εθνικά πρωταθλήματα. 

Την περίοδο 2002-03 απέφυγε την τελευταία αγωνιστική τον υποβιβασμό στη Δ΄ Εθνική, επικρατώντας με 0-2 της Α.Ε.Λ. στη Λάρισα. Το 2010 η ομάδα τερμάτισε στη 2η θέση του Νοτίου ομίλου και συμμετείχε στο μπαράζ ανόδου με την δευτεραθλήτρια του Βορείου Ομίλου ομάδα των Τρικάλων, από την οποία και ηττήθηκε με 2-0 στη Νέα Σμύρνη και έχασε την άνοδο στην Β΄ Εθνική κατηγορία. Ωστόσο, την επόμενη χρονιά (2011) η ομάδα τερμάτισε στην 2η θέση του Νότιου ομίλου και κέρδισε την απευθείας άνοδο στην Β' Εθνική Κατηγορία. Έχοντας επιστρέψει στην Β΄ Εθνική για πρώτη φορά μετά το 1983, την χρονιά 2011-12 κέρδισε την παραμονή 4 αγωνιστικές πριν το τέλος του πρωταθλήματος όποτε και για την 30η αγωνιστική επικράτησε του Αγροτικού Αστέρα στο καθοριστικό εκτός έδρας παιχνίδι στον Εύοσμο με ανατροπή με 1-2 και κέρδισε μαθηματικά την παραμονή του στην κατηγορία, ενώ υποβίβασε τον Αγροτικό Αστέρα. Συνέχισε στην Β΄ Εθνική μέχρι και τη σεζόν 2013-2014, η πιο αποτέλεσε μαύρη χρονιά για την ιστορία του Βύζαντα καθώς τερμάτισε στην τελευταία θέση με 8 βαθμούς και υποβιβάστηκε στο ερασιτεχνικό πλέον πρωτάθλημα της Γ΄ Εθνικής.

Στο πρωτάθλημα της Γ' Ερασιτεχνικής Εθνικής αγωνίστηκε τις επόμενες 2 χρονιές και η σεζόν 2015-2016 αποδείχθηκε μοιραία για τον ιστορικό σύλλογο, καθώς υποβιβάστηκε στο τοπικό πρωτάθλημα έπειτα από 18 χρόνια παρουσίας στις εθνικές κατηγορίες. Το 2016 ήταν φιναλίστ του Κυπέλλου Ε.Π.Σ. Δυτικής Αττικής, όπου ηττήθηκε στον τελικό από την ομάδα του Ασπροπύργου. Έκτοτε, από την αγωνιστική περίοδο 2016-17 μέχρι και την τρέχουσα, 2021-22, αγωνίζεται στο τοπικό πρωτάθλημα της Ε.Π.Σ. Δυτικής Αττικής,. 

Από την αγωνιστική χρονιά 2022-2023 ο Βύζας θα αγωνίζεται στη Γ' Εθνική Κατηγορία, καθώς μετά από αγώνες μπαράζ ως πρωταθλητής της Ε.Π.Σ. Δυτικής Αττικής πέτυχε την άνοδο .

### Αξιοσημείωτοι ποδοσφαιριστές

Τη φανέλα του Βύζαντα Μεγάρων έχουν φορέσει κάποιοι σπουδαίοι παίκτες του ελληνικού ποδοσφαιρού, καθώς και αρκετοί άλλοι σημαντικοί ποδοσφαιριστές, μεταξύ των οποίων οι:

|  |  |  |
| --- | --- | --- |
| * Νίκος Αλέφαντος
* Αλέξης Αναστασιάδης
* Μπάμπης Αξιώτης
* Θέμης Βάγγης
* Κώστας Βαφειάδης
* Αναστάσιος Εμμανουήλ
* Λευτέρης Κεφαλόπουλος
* Μπάμπης Κοτρίδης
* Σάκης Κουβάς
* Αλέξανδρος Φουρτουλάκης
* Τάσος Κωνσταντίνου
 | * Βαγγέλης Μπαλόπουλος
* Φώτης Μπαλόπουλος
* Θανάσης Μπέμπης
* Κώστας Νεστορίδης
* Βασίλης Ξανθόπουλος
* Μανώλης Παππάς
* Οδυσσέας Πασσαλής
* Γιώργος Πετρίδης
* Ηλίας Ρωσίδης
* Γιάννης Σαμαράς
 | * Μίλτος Σεϊταρίδης
* Διονύσης Σκριβάνος
* Μάκης Πανταζής
* Βασίλης Σορώτος
* Λευτέρης Σουρούνης
* Τάκης Σπετσέρης
* Ανδρέας Φωκιανός
* Μιχάλης Χατζηαθανασίου
* Σπύρος Γαρυφάλλης
 |

[flagicom |Eλλαδα]] Τάκης Ρώτας

* [flagicom |Ελλάδα ]] Παύλος Μπουντούνης
* Ελλάδα Γιάννης Μπότης
* Ελλάδα Θανάσης Κυριακίδης
* Ελλάδα Σπύρος Κοτζαμάνης
* Ελλάδα Αντώνης Ράπτης

Είναι ενεργός μάλιστα και ο *Σύνδεσμος Παλαιμάχων Ποδοσφαιριστών Α.Γ.Σ. Βύζαντα Μεγάρων* με πλήθος μελών.

Τίτλοι και διακρίσεις
---------------------

### Τίτλοι

* 2 Πρωταθλήματα Β΄ Εθνικής:
	+ 1964-65, 1965-66 (Β΄ όμιλος)

* 1 Πρωτάθλημα Εθνικής Ερασιτεχνικής:
	+ 1978-79 (1ος όμιλος)

* 1 Πρωτάθλημα Α΄ Ε.Π.Σ. Δυτικής Αττικής:
	+ 2021-22

* 2 Κύπελλα Ε.Π.Σ. Δυτικής Αττικής:
	+ 2019-20, 2022-23

* 3 Πρωταθλήματα Α΄ Ε.Π.Σ. Πειραιά:
	+ 1961-62, 1977-78 (Α΄ όμιλος), 1997-98 (Α΄ όμιλος)

* 1 Κύπελλο Ε.Π.Σ. Πειραιά:
	+ 2000-01

* 1 Θερινό πρωτάθλημα Ο.Π.Α.Π. Β΄ Εθνικής:
	+ 1970-71 (Βόρειος όμιλος)

### Διακρίσεις

* Υπερπρωταθλητής Α΄ Ε.Π.Σ. Πειραιά:
	+ 1977-78

* Τριταθλητής Α΄ Ε.Π.Σ. Πειραιά:
	+ 1989-90 (Α΄ όμιλος)

* Φιναλίστ Κυπέλλου Ε.Π.Σ. Πειραιά:
	+ 1990-91

* Φιναλίστ Κυπέλλου Ε.Π.Σ. Δυτικής Αττικής:
	+ 2015-16

Συμμετοχές στα εθνικά πρωταθλήματα
----------------------------------

* **Α΄ Εθνική Κατηγορία**: **4** συμμετοχές.
	+ 1966-67, 1967-68, 1968-69, 1969-70
* **Β΄ Εθνική Κατηγορία**: **16** συμμετοχές.
	+ 1962-63, 1963-64, 1964-65, 1965-66, 1970-71, 1971-72, 1972-73, 1973-74, 1974-75, 1979-80,  
	1980-81, 1981-82, 1982-83, 2011-12, 2012-13, 2013-14
* Γ΄ Εθνική Κατηγορία: 17 συμμετοχές.
	+ 1978-79, 1983-84, 1984-85, 1985-86, 1986-87, 2002-03, 2003-04, 2004-05, 2005-06, 2006-07,  
	2007-08, 2008-09, 2009-10, 2010-11, 2014-15, 2015-16, 2014-15, 2022-23
* Δ΄ Εθνική Κατηγορία: 7 συμμετοχές.
	+ 1987-88, 1990-91, 1991-92, 1998-99, 1999-00, 2000-01, 2001-02

Αγωνιστική πορεία αναλυτικά
---------------------------

| **Αγων. περίοδος** | Κατηγορία | **Αγων. περίοδος** | Κατηγορία | **Αγων. περίοδος** | Κατηγορία |
| --- | --- | --- | --- | --- | --- |
| **1957-58** | Δ' Κατηγορία Ε.Π.Σ. Πειραιά | **1979-80** | Β΄ Εθνική κατηγορία | **2001-02** | Δ΄ Εθνική κατηγορία |
| **1958-59** | Γ' Κατηγορία Ε.Π.Σ. Πειραιά | **1980-81** | Β΄ Εθνική κατηγορία | **2002-03** | Γ΄ Εθνική κατηγορία |
| **1959-60** | Β' Κατηγορία Ε.Π.Σ. Πειραιά | **1981-82** | Β΄ Εθνική κατηγορία | **2003-04** | Γ΄ Εθνική κατηγορία |
| **1960-61** | Α' Κατηγορία Ε.Π.Σ. ΠειραιάΠρωτάθλημα ανόδου στην Α΄ Εθνική(ανεπίσημη Β΄ Εθνική) | **1982-83** | Β΄ Εθνική κατηγορία | **2004-05** | Γ΄ Εθνική κατηγορία |
| **1961-62** | Α' Κατηγορία Ε.Π.Σ. ΠειραιάΠρωτάθλημα ανόδου στην Α΄ Εθνική(ανεπίσημη Β΄ Εθνική) | **1983-84** | Γ΄ Εθνική κατηγορία | **2005-06** | Γ΄ Εθνική κατηγορία |
| **1962-63** | Β΄ Εθνική κατηγορία | **1984-85** | Γ΄ Εθνική κατηγορία | **2006-07** | Γ΄ Εθνική κατηγορία |
| **1963-64** | Β΄ Εθνική κατηγορία | **1985-86** | Γ΄ Εθνική κατηγορία | **2007-08** | Γ΄ Εθνική κατηγορία |
| **1964-65** | Β΄ Εθνική κατηγορία | **1986-87** | Γ΄ Εθνική κατηγορία | **2008-09** | Γ΄ Εθνική κατηγορία |
| **1965-66** | Β΄ Εθνική κατηγορία | **1987-88** | Δ΄ Εθνική κατηγορία | **2009-10** | Γ΄ Εθνική κατηγορία |
| **1966-67** | Α΄ Εθνική κατηγορία | **1988-89** | Α' Κατηγορία Ε.Π.Σ. Πειραιά | **2010-11** | Γ΄ Εθνική κατηγορία |
| **1967-68** | Α΄ Εθνική κατηγορία | **1989-90** | Α' Κατηγορία Ε.Π.Σ. Πειραιά | **2011-12** | Β΄ Εθνική κατηγορία |
| **1968-69** | Α΄ Εθνική κατηγορία | **1990-91** | Δ΄ Εθνική κατηγορία | **2012-13** | Β΄ Εθνική κατηγορία |
| **1969-70** | Α΄ Εθνική κατηγορία | **1991-92** | Δ΄ Εθνική κατηγορία | **2013-14** | Β΄ Εθνική κατηγορία |
| **1970-71** | Β΄ Εθνική κατηγορία | **1992-93** | Α' Κατηγορία Ε.Π.Σ. Πειραιά | **2014-15** | Γ΄ Εθνική κατηγορία |
| **1971-72** | Β΄ Εθνική κατηγορία | **1993-94** | Α' Κατηγορία Ε.Π.Σ. Πειραιά | **2015-16** | Γ΄ Εθνική κατηγορία |
| **1972-73** | Β΄ Εθνική κατηγορία | **1994-95** | Α' Κατηγορία Ε.Π.Σ. Πειραιά | **2016-17** | Α΄ Κατηγορία Ε.Π.Σ. Δυτικής Αττικής |
| **1973-74** | Β΄ Εθνική κατηγορία | **1995-96** | Α' Κατηγορία Ε.Π.Σ. Πειραιά | **2017-18** | Α΄ Κατηγορία Ε.Π.Σ. Δυτικής Αττικής |
| **1974-75** | Β΄ Εθνική κατηγορία | **1996-97** | Α' Κατηγορία Ε.Π.Σ. Πειραιά | **2018-19** | Α΄ Κατηγορία Ε.Π.Σ. Δυτικής Αττικής |
| **1975-76** | Α' Κατηγορία Ε.Π.Σ. Πειραιά | **1997-98** | Α' Κατηγορία Ε.Π.Σ. Πειραιά | **2019-20** | Α΄ Κατηγορία Ε.Π.Σ. Δυτικής Αττικής |
| **1976-77** | Α' Κατηγορία Ε.Π.Σ. Πειραιά | **1998-99** | Δ΄ Εθνική κατηγορία | **2020-21** | Α΄ Κατηγορία Ε.Π.Σ. Δυτικής Αττικής |
| **1977-78** | Α' Κατηγορία Ε.Π.Σ. Πειραιά | **1999-00** | Δ΄ Εθνική κατηγορία | **2021-22** | Α΄ Κατηγορία Ε.Π.Σ. Δυτικής Αττικής |
| **1978-79** | Εθνικό ερασιτεχνικό πρωτάθλημα | **2000-01** | Δ΄ Εθνική κατηγορία | **2022-23** | Γ΄ Εθνική κατηγορία |

Παραπομπές
----------

1. ↑  «stadia.gr». Αρχειοθετήθηκε από το πρωτότυπο στις 2 Απριλίου 2007. Ανακτήθηκε στις 2 Απριλίου 2007.
2. ↑  «ΑΜ ΕΠΟ συλλόγων των τριών αρχαιότερων Ενώσεων». Αρχειοθετήθηκε από το πρωτότυπο στις 6 Οκτωβρίου 2020. Ανακτήθηκε στις 19 Σεπτεμβρίου 2020.
3. ↑  Greece - Final Tables 1959-1999 rsssf.com
4. ↑  «Τελικός Κυπέλλου: Οι μεγαλύτερες εκπλήξεις στο Κύπελλο Ελλάδος thepressroom.gr». Αρχειοθετήθηκε από το πρωτότυπο στις 27 Μαΐου 2019. Ανακτήθηκε στις 27 Μαΐου 2019.
5. ↑  Greece - List of Second Level Final Tables rsssf.com
6. ↑  Greece - List of Second Level Final Tables rsssf.com
7. ↑  εφ. Αθλητική Ηχώ, 4/9/1986. σελ. 1 και 3
8. ↑  εφ. Αθλητική Ηχώ, 15/3/2001, σελ. 32
9. ↑  Τα Τρίκαλα στη Β' Εθνική, 2-0 τον Βύζαντα enet.gr
10. ↑  Στη Β’ Εθνική τα Τρίκαλα, 2-0 τον Βύζαντα στο μπαράζ in.gr
11. ↑  Αγροτικός Αστέρας - Βύζας Μεγάρων 1-2 09/05/2012 contra.gr
12. ↑  «Τελικός Κυπέλλου ΕΠΣΔΑ, κυπελλούχος ο Ασπρόπυργος, με 1-0 τον Βύζαντα megara.org». Αρχειοθετήθηκε από το πρωτότυπο στις 16 Φεβρουαρίου 2016. Ανακτήθηκε στις 4 Ιουλίου 2020.
13. ↑  Βαθμολογία Α΄ Κατηγορίας ΕΠΣΔΑ 2018-19 epsda.gr
14. ↑  Ο Βύζας Μεγάρων στη Γ Εθνική!

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη σελίδα
* Γήπεδο Μεγάρων

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |




Κατάλογος ποδοσφαιρικών σωματείων Ε.Π.Σ. Δυτικής Αττικής